Chrissy Teigen ดาราสาวลูกครึ่งไทยสุดฮอตที่กำลังเป็นที่พูดถึงมากที่สุดเวลานี้!
 ถ้าพูดถึงดาราสาวที่ฮอตที่สุดในยุคนี้ และยังมีบทบาทในเว็บไซต์ข่าวตลอดเวลา คงต้องยกตำแหน่งให้ คริสซี ทีเกน (Chrissy Teigen) แฟนสาวของนักร้อง จอห์น เลเจนด์ (John Legend) ไม่ใช่แค่รูปร่างดี เซ็กซี่ มีดีกรีนางแบบSports Illustrated Swimsuit Issue แต่เธอยังฉลาด เป็นแม่ศรีเรือน และมีอารมณ์ขันจนทำให้ชาวเน็ตหลงใหลในความเป็นเธอ THE STANDARD จึงขอปิดท้ายเดือนกันยายนด้วยสาวลูกครึ่งไทย-นอร์เวย์สุดแซ่บคนนี้Photo:chrissy-teigen-april17-02.jpg/chrissy-teigen-april17-01.jpgWho is She? คริสซี ทีเกน เป็นลูกครึ่งไทย-นอร์เวย์ (แม่ของเธอคือ วิไลลักษณ์ ไชยอุดม ที่ตอนนี้ก็กลายเป็นคุณแม่สุดเปรี้ยวที่ดังในโลกออนไลน์อยู่เหมือนกัน) เกิดที่รัฐยูทาห์ และย้ายที่อยู่หลายครั้งตั้งแต่ฮาวาย ซีแอตเทิล และวอชิงตัน จนเธอปักหลักอยู่ที่แคลิฟอร์เนีย เริ่มเข้าวงการนางแบบตั้งแต่ช่วงปี 2004 เพราะมีแมวมองมาเจอตอนทำงานในร้านขายเซิร์ฟบอร์ด เธอเคยผ่านผลงานในรายทีวีอย่างเกมโชว์Deal or No Deal ในช่วงปี 2006 และเริ่มมีผลงานโฆษณา ปกนิตยสาร ตามมาเรื่อยๆ รวมถึงSports Illustrated Swimsuit Issue ในปี 2010 ที่ทำให้เธอได้รับตำแหน่ง Rookie of the Year แต่นอกจากเวลางานในฐานะนางแบบแล้ว เธอก็เขียนบล็อกของตัวเองเกี่ยวกับการทำอาหาร (sodelushious.com) และมีรายการทำอาหารของตนเองในช่อง Cooking Channel ที่ใช้ชื่อว่า Chrissy Teigens Hungry (บอกแล้วว่าเธอมีแววตลก) เธอยังเคยเชิญคุณแม่มาทำอาหารไทย และพูดถึงการโตมากับอาหารไทยอีสานตั้งแต่เด็กๆ อีกด้วย นอกจากนี้ยังมีหนังสือสอนทำอาหาร Cravings: Recipes for All the Food You Want to Eat เมื่อปี 2016 ที่เธอเขียนเองกับเพื่อนสาว อะดีนา ซัสส์แมน (Adeena Sussman)Photo: chrissy-teigen-john-legend-selfie-getty.jpgAll of You แต่สิ่งที่ทำให้เธอเป็นที่รู้จักมากที่สุด น่าจะเป็นการที่เธอแต่งงานกับแฟนหนุ่มนักร้องเสียงดีเจ้าของรางวัลแกรมมี่อย่าง จอห์น เลเจนด์ (John Legend) จนกลายเป็นกระแสความน่ารักปนตลกของคู่รักสุดฮอตคู่นี้ ทั้งคู่พบกันในเซตถ่ายทำมิวสิกวิดีโอ เพราะเธอไปแคสติ้งเป็นนางเอกเอ็มวีเพลง Stereo ให้กับจอห์น เลเจนด์ ในปี 2006 และหลังจากถ่ายทำเอ็มวี ทั้งคู่ก็สานสัมพันธ์ต่อ จนเริ่มคบหาดูใจอย่างเปิดเผยในปี 2007 คริสซีให้สัมภาษณ์ว่าเธอไม่เคยบีบคั้นความสัมพันธ์กับจอห์น เธอเป็นสายชิลล์ๆ และวางท่าอยู่นาน โดยไม่ถามถึงความสัมพันธ์ระหว่างทั้งคู่ ไม่เคยคิดเรื่องแต่งงานด้วยซ้ำ เพราะเธอไม่ใช่คนหัวโบราณ และคิดว่าแค่ได้อยู่กับจอห์นก็มีความสุขแล้ว แต่ในปี 2013 ทั้งคู่ก็ตัดสินใจแต่งงานกันในที่สุด โดยเจ้าบ่าวร้องเพลง All of You สดๆ โชว์ในงาน จอห์นยังเคยให้สัมภาษณ์ว่า เขาแต่งเพลงนี้ให้กับคริสซีด้วย ปัจจุบันทั้งคู่มีลูกสาววัยขวบกว่าๆ ชื่อว่า ลูน่า (Luna)Photo: assets.marthastewartweddings.comPhoto: 3B9B02EB00000578-4063272-image-m-68_1482545159509.jpgWhats She Doing Now ล่าสุดเธอจับมือกับแบรนด์เครื่องสำอาง BECCA ทำพาเล็ตต์คอลเล็กชันพิเศษที่เธอมีส่วนออกแบบเอง โดยใช้ชื่อว่า The BECCA x Chrissy Teigen Glow Face Palette และเป็นสินค้าลิมิเต็ดเอดิชัน ราคาก็สมเหตุสมผล อยู่ที่ 46 เหรียญสหรัฐ หรือประมาณ 1500 บาทไทย แต่สิ่งที่เธอทำเป็นหลักในช่วงนี้น่าจะเป็นบทบาทแม่นี่แหละ ลองเข้าไปดูในของเธอ ที่จะเห็นภาพสุดน่ารักของลูน่าและพ่อจอห์นที่ไปท่องเที่ยวในที่ต่างๆ พร้อมแคปชันสุดฮาตามสไตล์ของคริสซีPhoto: chrissy_teigen.jpgWhy We Love Her. หลายเหตุผลจริงๆ ที่เราหลงรักคริสซีเข้าอย่างจัง ในช่องไบโอของอินสตาแกรมเธอ คริสซีโพสต์รายการทีวี แบบถ่ายทำเองขำๆ กับแฟนหนุ่ม ที่แทบจะบรรยายความเป็นเธอได้ดีที่สุด ทั้งสวย เซ็กซี่ ฉลาด และมีอารมณ์ขัน ถ้าคุณเป็นแฟนของเธอที่ตามข่าวคริสซี ก็จะพบว่าเธอมีความคิดด้านการเมืองที่รุนแรงมาก เธอเปิดตัวว่าเป็นผู้ ไม่สนับสนุน รัฐบาลของประธานาธิบดีโดนัลด์ ทรัมป์อย่างเต็มตัว และมีการรวบรวมทวีตที่เธอเขียนถึงทรัมป์แบบเจ็บแสบและตลก ซึ่งถูกแชร์ไปทั่วโลกออนไลน์ จนเมื่อเดือนเมษายนที่ผ่านมาทรัมป์ถึงกับเข้ามาหน้าทวิตเตอร์ของเธอเพื่อกด Block แอ็กเคานต์ของคริสซีในที่สุด แต่คริสซีก็ยังคงมาดแซ่บไว้ได้ด้วยการสกรีนแคปหน้าจอที่เธอโดนบล็อกโดยทรัมป์ พร้อมทวีตข้อความว่า หลังจาก 9 ปีที่เธอเกลียดทรัมป์มา การทวีตประโยค Lolllllll no one likes you เป็นฟางเส้นสุดท้ายจริงๆ นอกจากนี้เธอยังตอกหน้าสื่อที่ว่าเธอเสียๆ หายๆ แบบสุดโต่ง และในขณะเดียวกันก็บอกรักแฟนๆ ที่คอยสนับสนุนเธอมาตลอด ไม่เชื่อลองดูความฮาของเธอในโลกออนไลน์ด้านล่างเลย Get Her Look
เธอเคยผ่านผลงานในรายทีวีอย่างเกมโชว์Deal or No Deal ในช่วงปี 2006 และเริ่มมีผลงานโฆษณา ปกนิตยสาร ตามมาเรื่อยๆ รวมถึงSports Illustrated Swimsuit Issue ในปี 2010 ที่ทำให้เธอได้รับตำแหน่ง Rookie of the Yearทั้งคู่พบกันในเซตถ่ายทำมิวสิกวิดีโอ เพราะเธอไปแคสติ้งเป็นนางเอกเอ็มวีเพลง Stereo ให้กับ จอห์น เลเจนด์ (John Legend) ในปี 2006 และหลังจากถ่ายทำเอ็มวี ทั้งคู่ก็สานสัมพันธ์ต่อ จนเริ่มคบหาดูใจอย่างเปิดเผยในปี 2007เธอเปิดตัวว่าเป็นผู้ ไม่สนับสนุน รัฐบาลของประธานาธิบดีโดนัลด์ ทรัมป์ อย่างเต็มตัว และมีการรวบรวมทวีตที่เธอเขียนถึงทรัมป์แบบเจ็บแสบและตลก ซึ่งถูกแชร์ไปทั่วโลกออนไลน์ 